गुल्लू गांव में करीब 11.30 बजे अफसरों, पुलिस व वनकर्मियों की टीम अतिक्रमण हटाने पहुंची थी। जंगल की करीब 40 एकड़ भूमि में अतिक्रमण कर वनवासियों द्वारा लगाई गई धान व मूंगफली की फसल को अधिकारी ट्रैक्टर से जुताई कराकर नष्ट कराना शुरू कर दिए। यह देख एक सौ से भी अधिक की संख्या में पहुंचे महिला-पुरुष वनवासियों ने उनपर हमला बोल दिया। टीम में पुलिस की संख्या कम थी। हालांकि हल्का बल प्रयोग कर पुलिस ने उन्हें रोकने का प्रयास किया। लेकिन, वे वनवासियों को ज्यादा देर तक नहीं रोक सकें।